Source: https://www.kyppi.fi/palveluikkuna/rapea/read/asp/r_kohde_det.aspx?KOHDE_ID=200599
Timestamp: 2019-01-16 16:36:29+00:00
Document Index: 19908042

Matched Legal Cases: ['kko ', 'kko ', 'kko ', 'kko ', 'kko ', 'kko ']

Tampereen vanha kirkko 200599
Kiinteistötunnus: 837-102-8-55;
Osoite: Keskustori 6, 33100 Tampere
Puukirkko, ristikirkko. Tampereen kantakaupungin vanhin julkinen rakennus, Keskustorin laidassa oleva kirkko on maamme varhaisia uusklassillisia ristikirkkoja. Tyypiltään se on erivartinen ristikirkko. Sakaristo on itäisessä ristivarressa. Vaakalaudoitettuja ulkoseiniä jäsentävät pyörökaariset ikkunat ja kulmapilasterit. Ristikeskuksessa on attikan päältä nouseva laakea kupoli.
Tyypiltään kirkko on tietynlainen risti- ja pitkäkirkon välimuoto.
Kirkkosalissa on ristivarsissa laakeat tynnyriholvit, ristikeskuksen yläpuolella kasetoitu kupoli. Kirkon sisätila ja sen kiinteä sisustus on palautettu vastaamaan alkuperäistä suunnitteluideaa 1950-luvulla tehdyssä restauroinnissa. Getsemane-aiheinen alttaritaulu on vuodelta 1831 ja sen on maalannut R.W. Ekman, empiretyylinen saarnatuoli vuodelta 1831 on Aleksander Engelin piirtämä.
Kirkon ympärille istutettiin kaupungin ensimmäinen puisto vuonna 1835.
Henrik Lilius, Tampereen vanhakirkko. Kauneimmat kirkkomme. Jyväskylä 1962.
Hanna Lyytinen, Tampereen Vanha Kirkko. Rakennusvaiheet. Moniste 199
Muut tunnukset: 83710200080055F001 VRK vanha rakennustunnus
Rakennustunnus (VTJ-PRT): 103391383W
Suunnittelija: Charles Bassi
Charles Bassin 1821 suunnittelema Tampereen Vanhakirkko on valmistui 1824. Puukirkkopiirustusta oli edeltänyt kunnianhimoinen kivikirkkosuunnitelma. Kirkkoa jatkettiin 1847 yhdellä ikkuna-akselilla itään rakennusmestari-arkkitehti E.J. Wennerqvistin johdolla.
Kirkko restauroitiin 1953-1954 arkkitehti Nils Erik Wickbergin suunnitelman mukaan.
Muut tunnukset: 83710200080055F002 VRK vanha rakennustunnus
Rakennustunnus (VTJ-PRT): 103391384X
Osoite: Keskustori 6 33100 TAMPERE
Suunnittelija: C. L. Engel
Arkkitehti C.L. Engelin suunnittelema kellotapuli rakennettiin 1828 kaupungin silloisen pääkadun, Kauppakadun, päätteeksi. Tammerkosken kartanon kellarin kivijalan päälle rakennettuun puiseen empiretapuliin hankittiin neljälle suunnalle näyttävä aikakello 1835 kellomestari Juho Jaakonpoika Könniltä Ilmajoelta.
Tampereen Vanha kirkko Väritutkimus 1982
Tampereen Vanha kirkko, julkisivujen korjaus- ja maalaustyöselitys Suunnitelma 1996
TAMPERE, Keskustorin Vanhan kirkon tilojen muutokset